open-index/open-wikipedia-markdown huggingface dataset:
Mon Homme

**«Mon Homme»** er en fransk poplåt komponert av Maurice Yvain med tekst av Albert Willemetz og Jacques Charles. Sangen er også kjent under sin engelske oversettelse **«My Man»**, oversatt av Channing Pollack.

## Historie

Sangen ble opprinnelig skrevet i Frankrike og ble en hitlåt for Mistinguett i 1916. Den ble gjort populær i den engelskspråklige verden da sangartisten Fanny Brice spilte den inn i 1921. Det ble en svært suksessfull innspilling som ble innlemmet i Grammy Hall of Fame Award i 1999.

Balladeversjonen som Brice spile inn ble modifisert av Billie Holiday, som la til elementer av jazz og blues. Holidays versjon ble også populær, selv om sangen fortsatt ble assosiert med Brice. Sangen ble stadig covret av andre artister, selv om ingen andre fikk like mye suksess med den som Brice og Holiday. Edith Piaf spilte den inn i 1940-årene, og det er den mest kjente tolkningen av låten i originalspråket.

Peggy Lee spilte den inn for studioalbumet *[[I Like Men!]]* i 1959 med et minimalistisk arrangement hvor trommene spiller en sentral rolle.

I 1965 ble «My Man» spilt inn av Barbra Streisand på albumet hennes *[[My Name Is Barbra]]*. Hun spilte den inn på nytt for filmmusikalen *[[Funny Girl (film)|Funny Girl]]*, som var basert på scenemusikalen *[[Funny Girl (musikal)|Funny Girl]]*. Hun spilte Fanny Brice i filmen og fikk god kritikk for sin tolkning av låten i filmens sluttscene. Streisand vant Oscar for beste kvinnelige hovedrolle for rolleskildringen i 1969.

Diana Ross fremførte låten på sin siste konsert som en «Supreme» i The Frontier Hotel i Las Vegas i Nevada 14. januar 1970. Opptredenen ble spilt inn og senere utgitt på konsertalbumet *Farewell* i 1970. Ross brukte Holidays jazz/blues-versjon i stedet for versjonene til Brice og Streisand. I 1972 spilte hun den inn igjen for filmen *[[Lady Sings the Blues]],* hvor hun hadde rollen som Billie Holiday. Musikkalbumet til filmen ble en stor suksess, og Ross' rolleskildring i filmen fikk god kritikk. Hun ble nominert til en Golden Globe og en Oscar for arbeidet.  Ross' andre versjon fulgte også Holidays jazz/blues-tolkning.

Whitney Houston fremførte låten under Billboard Music Awards i 1991 med et nytt jazz/pop-arrangement.

Etta James spilte inn låten for albumet *[[Blue Gardenia (album)|Blue Gardenia]]* i 2001.

Lea Michele har sunget låten i TV-serien *[[Glee]]* i episoden «Funeral». Hun hadde tidligere fremført låten under MusiCares i 2011 til ære for Barbra Streisand, som hadde blitt utnevnt til Person of the Year. Regina Spektor covret sangen for TV-serien *[[Boardwalk Empire]]* i 2011.

## Referanser


## Eksterne lenker
*
Vladimir Morozov (kunstløper)

**Vladimir Jevgenevitsj Morozov** (russisk Владимир Евгеньевич Морозов; født 1992) er en russisk kunstløper. Han konkurrerer i parløp sammen med Jevgenija Tarasova. De er sølv-vinnere fra OL i 2022. De vant EM i kunstløp 2017 og 2018 og har vunnet ISU Grand Prix -finalen 2016–17. De har også bronse fra VM i kunstløp 2017, EM 2016 og 2015, og har tre medaljer fra det russiske mesterskapet.

Han var med på laget som tok sølv i lagkonkurransen i kunstløp under Vinter-OL 2018.

Under Vinter-OL 2022 i Beijing, tok han sølv i parløp. 

## OL-medaljer
* 2022  Beijing -  Sølv i kunstløp, parløp 
* 2018  Pyeongchang -  Sølv i kunstløp, lagkonkurranse (olympiske utøvere fra Russland)

## VM-medaljer
* VM 2019  Saitama -  Sølv i kunstløp, parløp
* VM 2018  Milano -  Sølv i kunstløp, parløp
* EM 2017  Helsingfors -  Bronse i kunstløp, parløp

## EM-medaljer
* EM 2018  Moskva -  **Gull** i kunstløp, parløp
* EM 2017  Ostrava -  **Gull** i kunstløp, parløp
* EM 2022  Tallinn -  Sølv i kunstløp, parløp
* EM 2019  Minsk -  Sølv i kunstløp, parløp
* EM 2016  Bratislava -  Bronse i kunstløp, parløp
* EM 2015  Stockholm -  Bronse i kunstløp, parløp

## Referanser


## Eksterne lenker
*
Bruno Massot

**Bruno Massot** (født 28. januar 1989) er en tysk-fransk kunstløper. Han konkurrerer i parløp sammen med Aliona Savchenko og representerer Tyskland. De har sølv fra VM i kunstløp 2017, bronse fra VM i kunstløp 2016, og sølv fra EM 2016 og 2017.

Han tok gull i parløp sammen med Aliona Savchenko under Vinter-OL 2018 i Pyeongchang.

## OL-medaljer
* 2018  Pyeongchang -  Gull i kunstløp, parløp  Tyskland

## VM-medaljer
* VM 2018  Milano -  Gull i kunstløp, parløp
* VM 2017  Helsingfors -  Sølv i kunstløp, parløp
* VM 2016  Boston -  Bronse i kunstløp, parløp

## EM-medaljer
* EM 2017  Ostrava -  Sølv i kunstløp, parløp
* EM 2016  Bratislava -  Sølv i kunstløp, parløp

## Referanser


## Eksterne lenker
*
Den jugoslaviske førsteligaen i fotball

**Den jugoslaviske førsteligaen i fotball** (serbisk: *Prva savezna liga Jugoslavije u fudbalu* norsk: *Den øverste fotballigaen i Jugoslavia*) var den øverste fotball ligaen i Kongeriket Jugoslavia og Jugoslavia. Ligaen varte fra 1923 til 1992 og ble regulert av Det jugoslvenske fotballforbundet. Deltakerne av ligaen spilte også i cupen.

## Historie
Ligaen ble startet i Kongeriket Jugoslavia i 1923. De fire første sesongene ble spilt i et cupformat hvor lag kunne bli slått ut av ligaen midt i sesongen, men etterpå ble round robin-systemet innført hvor hvert lag møttes og det var en tabell med poeng. De første 17 sesongene (1927–1940) var det bare lag fra Kroatia og Serbia som vant ligaen. Den første klubben som vant ligaen var egentlig HŠK Građanski Zagreb i 1923 men mange vil si at det var SR Serbia i 1945 fordi ligaen ble mest populær da det var en del av Den sosialistiske føderale republikken Jugoslavia, og fordi mange kroatiske klubber og spillere boikottet å spille i ligaen da det var en del av Kongeriket Jugoslavia. Derfor kan vi si at ligaen deles i to deler, den ene da det var en del av Kongeriket Jugoslavia og den andre da det var en del av Den sosialistiske føderale republikken Jugoslavia. Det var etter 1945 at ligaen ble mest kjent, det var da de ble medlem av UEFA, og bla FK Partizan vant Mesterligaen, HNK Hajduk Split var i kvartfinalen til Mesterligaen og semifnalen i Europaligaen, og FK Željezničar Sarajevo kom til semifinalen i Europaligaen. Ligaen hadde gode lag, gode spillere og gode resultater internasjonalt, men det var tiden før jugoslaviakrigene at ting begynte å bli dårligere og det var krigen som førte til at ligaen ble avsluttet. Det siste laget til å vinne ligaen var Røde stjerne Beograd i 1992, selv om lag fra Bosnia, Kroatia og Slovenia ikke deltok grunnet at de forlot Jugoslavia. Totalt ble det spilt 63 sesonger. Lagene som spilte i ligaen spiller nå i sine egne land, noen av de i Prva HNL (Kroatia), Prva Slovenska nogometna liga (Slovenia), Premijer liga (Bosnia), 1. MFL (Makedonia), Superliga Srbije (Serbia), og Prva crnogorska fudbalska liga (Montenegro).

## Vinnere av ligaen

### [[Kongeriket Jugoslavia]]
* OFK Beograd **(5)**
* Građanski Zagreb **(5)**
* HNK Hajduk Split **(2)**
* Jugoslavija beograd **(2)**
* Concordia Zagreb **(2)**
* HASK Zagreb **(1)**

### [[Den sosialistiske føderale republikken Jugoslavia]]
* Røde stjerne Beograd **(19)**
* FK Partizan **(11)**
* HNK Hajduk Split **(7)**
* GNK Dinamo Zagreb **(4)**
* FK Vojvodina **(2)**
* FK Sarajevo **(2)**
* FK Željezničar Sarajevo **(1)**

## Kjente lag
Lagene som er med har enten vunnet ligaen, cupen eller deltatt mer enn 20 sesonger i ligaen.
* FK Željezničar Sarajevo
* FK Sarajevo
* FK Velež Mostar
* GNK Dinamo Zagreb
* HNK Hajduk Split
* NK Rijeka
* FK Vardar
* FK Budućnost Podgorica
* Røde stjerne Beograd
* FK Partizan
* OFK Beograd
* FK Vojvodina
* NK Olimpija Ljubljana

## Toppscorere
# Slobodan Santrac 218 mål (OFK Beograd, FK Partizan, Galenika)
# Darko Pancev 168 mål (FK Vardar, Røde stjerne Beograd)
# Dusan Bajevic 166 mål ( FK Velez Mostar)
Laplaces demon

**Laplaces demon** er et tankeeksperiment formulert av den franske matematikeren og astronomen Pierre-Simon Laplace i 1814. Hvis noen (i tankeksprimentet «en demon») kjenner presis lokalitet og bevegelsesmengde for alle atomer i universet, vil en også gjennom klassisk mekanikk kunne beregne alle atomers fortidige og fremtidige verdier, og universet vil være fullstendig deterministisk. Innen vitenskapshistorie regnes *Laplaces demon* som den første beskrivelse av prinsippet om full determinisme.

Argumentasjon mot at determinismen tankeeksperimentet Laplaces demon gir uttrykk for, og utvikling av eksperiment som motbeviser dette har hatt stor innflytelse på naturvitenskapen.

Kvantemekanikk og kaosteori har i det 20. århundre fjernet premissene for et deterministisk univers basert på Newtons klassiske mekanikk, men har også lagt grunn for teorier om deterministiske multivers basert på kvantemekaniske rammeverk som Mange verdener teorien.

## Litteratur
* Sean M. Carroll *The Big Picture: On the Origins of Life, Meaning, and the Universe Itself* 2016 ISBN 0-5259-5482-1
Sammenligningsortering

En **sammenligningsortering** er en type sorteringsalgoritme som bare leser elementene gjennom en enkel abstrakt sammenligning (ofte «mindre enn eller lik» operatoren eller en treveis sammenligning) som bestemmer hvilke av to elementer som burde inntreffe først i den endelige sorterte listen. Det eneste kravet er at operatoren følger to av kritertene på total orden:

* Hvis a ≤ b og b ≤ c da er a ≤ c (transitivitet)
* For alle a og b, er enten a ≤ b eller b ≤ a (trikotomi)

Det er mulig at både a ≤ b og b ≤ a; i dette tilfelle kan hver av dem komme først i den sorterte listen. I en stabil sortering, bestemmer innmatningen den sorterte rekkefølgen I dette tilfellet.

En metafor på sammenligningsortering er at noen har plassert vekter på en vektstang. Målet er å sortere vektene etter vekt uten noen annen informasjon enn hva vektstangen forteller er tyngre eller har samme vekt.
Gedenkstätte Deutscher Widerstand

**Gedenkstätte Deutscher Widerstand** er et minnesmerke og informasjonssenter dedisert alle motstandsbevegelser i Nazi-Tyskland.

Senteret er lokalisert i Bendlerblocks østfløy i Stauffenbergstraße i Berlin-Tiergarten, bygningen som det feilslåtte 20. juli-attentatet ble ledet fra, og der flere av de involverte hadde arbeidsplassene sine. Senteret ble grunnlagt i 1980, til minne om motstandskjemperne fra dette attentatforsøket, spesielt de som ble henrettet i Bendlerblock: Ludwig Beck, Friedrich Olbricht, Claus Schenk Graf von Stauffenberg, Albrecht Ritter Mertz von Quirnheim og Werner von Haeften.

Senere er senteret utvidet til å omfatte all opposisjon mot NS-styret, også de som i det stille gav bistand til forfulgte jøder: prosjektet *Gedenkstätte «Stille Helden»*. Et annet prosjekt omhandler Georg Elsers attentat mot Hitler 8. november 1939. Det historiske retterstedet i Plötzensee-fengselet i Berlin-Plötzensee er en del av *Gedenkstätte Deutscher Widerstand*, og organisasjonen driver et museum i Otto Weidts tidligere verksted for blinde i Berlin-Mitte.

## Referanser


## Litteratur
* Brigitte Oleschinski: *Gedenkstätte Plötzensee*. 2. opplag, Gedenkstätte Deutscher Widerstand, Berlin 1995, ISBN 3-926082-05-4.
* Hans-Rainer Sandvoß: *Widerstand in Berlin von 1933 bis 1945*, 14 bind, Berlin 1983 til 2003, ISBN 3-926082-03-8.

## Eksterne lenker

* 
* Websidene til «Gedenkstätte Deutscher Widerstand», gdw-berlin.de
* Biografier, gdw-berlin.de
* ''Die Gedenkstätte Stille Helden'' , prosjektside
Mobile Riverine Force

**Mobile Riverine Force** (**MRF**) var et amfibieforband som ble opprettet under Vietnamkrigen som et samarbeid mellom U.S. Navy og U.S. Army for å kunne operere i de store elve- og myrområdene i Syd-Vietnam.

## Bakgrunn
På 1960-tallet hadde U.S. Navy ingen erfaring med elvekrigføring. Det var en type operasjoner som marinen ikke hadde utført siden Den amerikanske borgerkrigen. Men ettersom nesten hele den sydlige tredjedelen av Vietnam var gjennomkrysset av elver og kanaler, var det et stort behov for et amfibieforband som kunne kjempe og forflytte seg i den typen terreng. Man tok derfor til seg de franske erfaringene fra Indokinakrigen og begynte å bygge opp en flåtestyrke bestående av små patruljebåter, landingsbåter, torpedobåter, luftputebåter og monitorer. Armeen stilte 9. infanteridivisjons 2. brigade til rådighet. Det drøyet dog til 1968 før man oppnådde full styrke.

## Kilder
*
*
*
*
USAs marineminister

**USAs marineminister** (**U.S. Secretary of the Navy**) er den sivile, politisk utnevnte lederen av det amerikanske Marinedepartementet. Embedet som marineminister var en taburett i presidentens kabinett frem til 1947, da marinen, marinekorpset, hæren og det nyopprettede flyvåpenet ble samlet under Forsvarsdepartementet og forsvarsministeren overtok taburetten i kabinettet. Embedet som marineminister besettes ved at presidenten nominerer en kandidat, som så godkjennes av et flertall i Senatet.

## Ansvarsområde
Marineministeren er ansvarlig for, og har autoritet til å ivareta, alle marinedepartementets affærer, herunder rekruttering, organisasjon, forsyning, utstyr, trening, mobilisering og demobilisering. Ministeren fører tilsyn med bygging, utrustning og reparasjon av marinens skip, utstyr og fasiliteter. Ministeren er ansvarlig for utforming og gjennomførelse av initiativer og programmer i samsvar med landets sikkerhetspolitikk og målsetninger fastlagt av presidenten og forsvarsministeren.

Marinedepartementet har to forsvarsgrener: U.S. Navy og U.S. Marine Corps. Når U.S. Coast Guard opererer som en del av marinen har marineministeren de samme beføyelser som sikkerhetsministeren har når den ikke opererer som en del av marinen.

## Marineministre

### Den kontinentale kongress

## Referanser
Nonnens historie (film)

***Nonnens historie*** (originaltittel ***The Nun's Story***) er en amerikansk dramafilm fra 1959, regissert av Fred Zinnemann. 
## Filmen
Manuset ble skrevet av Robert Anderson og er basert på Kathryn Hulmes roman *[[Nonnens historie (bok)|Nonnens historie]]* fra 1956. Audrey Hepburn spiller en ung belgisk kvinne som bestemmer seg for å bli medlem av et kloster og dermed møte følgene av det. Peter Finch, Edith Evans og Peggy Ashcroft spiller andre roller. Colleen Dewhurst hadde sin filmdebut i *Nonnens historie*.

Boken var igjen basert på livet til Marie Louise Habets. Filmen er svært lik boken, men noen kritikere mente at filmen antydet noe romantisk mellom Dr. Fortunati (Finch) og nonnen (Hepburn), som er fraværende i romanen.

*Nonnens historie* fikk god kritikk og ble nominert til åtte Oscar-priser under den 32. Oscar-utdelingen: beste film (Henry Blanke), beste kvinnelige hovedrolle (Hepburn), beste regi (Zinnemann), beste filmatisering (Anderson), beste drama- eller komediemusikk (Franz Waxman), beste lyd (George Groves, Warner Bros. Studio Sound Department), beste kinematografi, farger (Franz Planer) og beste filmklipp (Walter Thompson). Hepburn vant også en BAFTA-pris for rolletolkningen.

## Handling
Gabrielle «Gaby» Van Der Mal (Audrey Hepburn) er datteren til en kjent kirurg (Dean Jagger) og blir opplært i medisin av sin far. En dag bestemmer hun seg for å bli en nonne for så å senere dra til den belgiske Republikken Kongo for å tjene der. Hun blir imidlertid fortalt at det er en lang vei dit og at hun har mye å lære i religiøs tro. Etter hvert begynner hun å miste motivasjon til å holde løftene hun har gitt, og andre verdenskrig truer i bakgrunnen.

## Medvirkende
* Audrey Hepburn som Sister Luke (Gabrielle «Gaby» Van Der Mal)
* Peter Finch som Dr. Fortunati
* Edith Evans som Rev. Mother Emmanuel
* Peggy Ashcroft som Mother Mathilde
* Dean Jagger som Dr. Hubert Van Der Mal
* Mildred Dunnock som Sister Margharita
* Beatrice Straight som Mother Christophe
* Patricia Collinge som Sister William
* Rosalie Crutchley som Sister Eleanor
* Ruth White som Mother Marcella
* Barbara O'Neil som Mother Didyma
* Margaret Phillips som Sister Pauline
* Patricia Bosworth som Simone
* Colleen Dewhurst som «Archangel Gabriel»
* Stephen Murray som Chaplain (Father Andre)
* Lionel Jeffries som Dr. Goovaerts
* Niall MacGinnis som Father Vermeuhlen
* Eva Kotthaus som Sister Marie
* Molly Urquhart som Sister Augustine
* Dorothy Alison som Sister Aurelie
* Jeanette Sterke som Louise Van Der Mal
* Errol John som Illunga

## Referanser


## Eksterne lenker
*
Gunstock Ski Jumps

**Gunstock Ski Jumps** er et skihoppanlegg ved byen Gilford i New Hampshire, USA. Det ligger i idrettskomplekset Gunstock Mountain Resort, på nordsida av Mount Rowe, ca. 3&nbsp;km øst for Gilford. Anlegget forbindes også i noen grad med byen Laconia, som ligger litt lenger vest. Det består av fire hoppbakker med størrelse K87, K50, K26 og K18. Anlegget har flere ganger hatt USA-mesterskap i hopp og kombinert, og har også hatt nasjonale OL-uttagningsrenn samt andre viktige nasjonale og regionale renn, noen ganger med mer enn 20 000 tilskuere.

Den første hoppbakken i distriktet var en 15-metersbakke som ble bygd på Mile Hill i Laconia tidlig på 1920-tallet.
Hoppanlegget i Gunstock ble bygd som nødsarbeid - de daværende 60- og 20-metersbakkene sto ferdig i 1937, mens 10-metersbakken ble tatt i bruk året etter. En 40-metersbakke ble bygd i 1949. Den største bakken er blitt forbundet med den norske skihopperen Torger Tokle, som blant annet satte bakkerekord med 251 fot (76,5 meter) i februar 1941. I mars 1946, ett år etter at han som amerikansk soldat falt under krigshandlingene i Italia, ble bakken oppkalt etter ham og fikk det offisielle navnet **Torger Tokle Memorial Ski Jump**.

Hoppbakkene lå i stor grad ubrukt mellom 1958 og 1970. Midt på 1970-tallet ble anlegget ombygd, og Torger Tokles bakkerekord ble endelig slått i 1976, da nordmannen Roger Holden forbedret den til 253 fot (77 meter). USA-mesterskapet i hopp ble arrangert der i 1977, og Jeff Denney satte bakkerekord med 275 fot (84 meter). Etter at man begynte å ha nasjonalt mesterskap i både stor- og normalbakke fra og med 1981, hadde Gunstock normalbakkemesterskapet i 1985.

Anlegget var i jevnlig bruk fram til 2004, men hadde deretter lite aktivitet i flere år. I 2009 ble Gunstock Mountain Historic Preservation Society stiftet, blant annet for å ta vare på og sette i stand igjen hoppbakkene. Hoppaktiviteten kom i gang igjen i den minste bakken i 2013, og det er planlagt at hele anlegget skal repareres.

Ifølge nettstedet Skisprungschanzen-Archiv er bakkerekorden i K87-bakken 90 meter, satt av Toby Whitman (USA) 28. januar 2001. Harold "Cork" Anson oppgir i boka *Jumping through time* at Mike Holland (USA) har rekorden, med 302 fot (92 meter). I K50-bakken er rekorden 53 meter, satt av Jonathan Kling (USA) 3. februar 2002.

## Referanser
Space

**«Space»** (norsk: *verdensrommet*) er en sang fremført av den montenegrinske artisten Slavko Kalezić. Sangen representerte Montenegro i Eurovision Song Contest 2017 etter at den montenegrinske allmennkringkasteren RTCG valgte ham til å representere landet.

## Kilder
* http://www.eurovision.tv/page/news?id=slavko_kalezic_revealed_to_sing_space_for_montenegro
Keep the Faith

«**Keep the Faith**» (norsk: *behold troen*) er en sang fremført av sangeren Tamara Gatsjetsjiladse. Sangen representerte Georgia i Eurovision Song Contest 2017 etter å ha vunnet den nasjonale finalen.

## Eksterne lenker
* http://www.eurovision.tv/page/news?id=tako_gachechiladze_will_keep_the_faith_for_georgia_in_2017
La Sgambeda 2015

**La Sgambeda 2015** var den 24. utgaven av langrennsløpet La Sgambeda i Italia. Rennet ble arrangert 6. desember 2015.

La Sgambeda består av flere distanser og stilarter, og 24 km klassisk var det første rennet i Ski Classics 2015/16. 

## Resultater 24 km klassisk (Ski Classics)
### Menn

### Kvinner

## Eksterne lenker
* La Sgambeda - resultater 2015 (arkivert)
* Visma Ski Classics - resultatoversikt
Historyja majho zjytstsia

**«Historyja majho zjytstsia»** (belarusisk: Гісторыя майго жыцця, norsk oversettelse: *historien om mitt liv*) er en sang fra 2017, fremført av bandet Naviband. Bandet representerte Belarus med sangen i Eurovision Song Contest 2017 etter at de vant den nasjonale finalen *Eurofest 2017*. Belarus deltok i semfinale 2 som ble arrangert torsdag 11. mai 2017 i Kyiv, hovedstaden i nabolandet Ukraina. Sangen kom på niendeplass i semifinalen og kvalifiserte seg til finalen lørdag 13. mai, der den endte som nummer 17 av 26.

I den internasjonale konkurransen fikk sangen den engelske tittelen «Story of My Life», men ble ellers sunget på belarusisk. Sangen var den første i Eurovision Song Contest som ble fremført på belarusisk.

## Referanser
Big air

**Big Air** (engelsk for «stor luft») er en konkurransegren innen freestyle- og snøbrettkjøring.

## Utøvelse
Utøveren setter utfor et større hopp med stor høyde og lang lufttid, hvorpå utøveren gjennomfører sine triks (med blant annet rotasjoner og såkalte «grabs» (grep) som innebærer at utøveren tar tak i skiene eller snøbrettet). Utøveren kan også starte hoppet baklengs, noe som kalles «switch», slik at det blir fem mulige utganger av hoppet; «backside» (BS), «frontside» (FS), «switch backside» (SB), «switch frontside» (SF) og «straight air» (S). Under konkurranser bedømmes utøveren etter flere kategorier: vanskelighetsgrad, høyde og landing, samt en stilbedømming av hele utførelsen.

## Konkurranser
Det finnes flere konkurranser hvor det konkurreres i Big Air, men den største er X Games. Grenen har siden 2003 blitt avholdt under verdensmesterskapet i snøbrett, siden 2018 blant øvelsene for snøbrett under vinter-OL og siden 2019 under verdensmesterskapet i freestyle.

I 2022 ble big air en OL-øvelse i friski.

## Referanser
Patrol Boat, Riverine

**Patrol Boat, Riverine** (**PBR**) var en type mindre patruljebåter som ble anskaffet av USA under Vietnamkrigen for å patruljere de store elveområdene i Vietnam.

I motsetning til tidligere prosjekter, sendte den amerikanske marinen (US Navy) ut oppdraget på anbud til sivile produsenter. Dette fordi man visste båtprodusenter allerede hadde de nødvendige forutsetninger og fagkunnskap til oppdraget. Det som er bemerkelsesverdig i denne sammenheng er mannen som tilslutt fikk den første kontrakten, produsent av fritidsbåter Willis Howard Slane (21 Apr. 1921–8 Sept. 1965) Han er forøvrig kjent som produsenten av den eksklusive yacht'en Hatteras.

På forespørsel om han hadde bragt med seg plantegninger, tekniske spesifikasjoner m.m. svarte han: Jeg har ikke tid til den slags, jeg setter igang og lager en prototype som dere kan komme til inspeksjon & prøvekjøring av innen en uke. Marinen var imponert, for å si det mildt, over båten han presenterte. Dermed ble han den første som fikk anbudet godkjent & produksjonen ble igangsatt.

Båtene var bygget i glassfiberarmert plast og ble drevet av vannjetaggregat. Kombinasjonen av et lett skrog og vannjet gav ikke bare liten dypgang, men gjorde også båtene veldig lettmanøvrerte.

Båtene ble laget i to versjoner; Mk 1 var 9,4 meter lang og 3,2 meter bred, mens Mk II var 9,8 meter lang og 3,5 meter bred. Mk II hadde aluminiumforsterkninger av skroget og forbedret vannjetaggregat som ikke var så følsomt for skrap i vannet.

Bestykningen besto av to dobbelmonterte 12,7 mm maskingeværer på fordekket og et maskingevær og en 40 mm granatkaster på akterdekket. Dessuten kunne M60-maskingeværer monteres ved relingen midtskips. Dessuten hadde hver besetningsmann en M16-karabin og håndgranater. En del båter ble endret med en 20 mm automatkanon i stedet for de doble maskingeværene på fordekket. Også varianter med flammekastere og 81 mm granatkastere forekom.

## Kilder
* 
* https://www.youtube.com/watch?v=ZLMK7kUneeU
Total orden

En **lineær orden**, en **total orden**, en **enkel orden**, eller **orden uten begrensninger**, er innen matematikken en binær relasjon på en mengde X, som er antisymmetrisk, transitiv og total (betegnet mer med infixnotasjonen ≤). En mengde med total orden blir kalt en totalt ordnet mengde, en lineær ordnet mengde, en enkel ordnet mengde eller en lenke.

Hvis X er totalt ordnet under ≤, da gjelder følgende utsagn for alle a, b, og c I X:

* Hvis  a ≤ b og  b ≤ a, da er a = b (antisymmetrisk relasjon)
* Hvis  a ≤ b og  b ≤ c, da er a ≤ c (transitiv relasjon)
* a ≤ b eller  b ≤ a (total relasjon)
Motstandsbevegelser i Nazi-Tyskland

**Motstandsbevegelser i Nazi-Tyskland** er en samlebetegnelse for de enkeltpersoner, grupper og institusjoner som ytte motstand mot NS-regimet i det tyske riket.

Den tyske opposisjonen var ikke på noe tidspunkt koordinert på samme måte som eksempelvis den polske, den franske og den italienske motstandsbevegelsen. Den tyske motstandsbevegelsen besto av små og ofte isolerte grupper ute av stand til å etablere en politisk opposisjon, og deres mål var oftest å overbevise ledere i Wehrmacht om å iscenesette kupp mot regimet. Det feilslåtte 20. juli-attentatet er et eksempel på et slikt kuppforsøk. Også ikke-voldelig motstand fantes, som *[[Den hvite rose|Die Weiße Rose]]*, en gruppe opposisjonelle kristne studenter ved Ludwig-Maximilians-Universität i München. Medlemmene skrev og distribuerte regimekritiske løpesedler inntil flere sentrale deltakere ble henrettet i februar 1943.

## Litteratur
* Rudolf Bauer: *Waren damals alle Feiglinge? 1933 bis 1945 zwischen Trier und Koblenz*. Kliomedia, Trier 2009. ISBN 978-3-89890-139-0.
* Ulrich Cartarius: *Opposition gegen Hitler. Deutscher Widerstand 1933–1945*. Siedler, Berlin 1984. ISBN 3-88680-110-1.
* Hans Coppi, Stefan Heinz (red.): *Der vergessene Widerstand der Arbeiter. Gewerkschafter, Kommunisten, Sozialdemokraten, Trotzkisten, Anarchisten und Zwangsarbeiter*. Dietz, Berlin 2012. ISBN 978-3-320-02264-8.
* Helga Thoma: *Mahner, Helfer, Patrioten. Porträts aus dem österreichischen Widerstand*. Edition Va Bene, Wien 2004. ISBN 3-85167-168-6.

## Referanser
Manx Airlines

**Manx Airlines** var et engelsk flyselskap på Isle of Man som eksisterte mellom 1982 og 2002. Dets hovedkontor lå på på Isle of Man Airport i Ballasalla, Malew. Et flyselskap med samme navn var i drift mellom 1947 og 1958

## Historie
Det tidligere *Manx Airlines* hadde eksistert fra 1953 til tidlig i 1958  på Ronaldsway Airport. Det brukte de Havilland Dragon Rapide og Douglas C-47 Dakota.

1982 ble Manx Airlines et joint-venture selskap eiet i fellesskap  av British Midland Airways og AirUK.. Det startet flyvninger 1. november 1982 og den første ruten gikk fra basen på Isle of Man Airport i Ronaldsway med dets Bandeirante til Glasgow.

Fra 1985 til 1993 brukte flyselskapet Short 360 og Short 330. En Vickers Viscount 836 var i bruk fra oktober 1983 til oktober 1988. Før sin pensjonering utførte Viscount flere «champagne-flyvninger», siden selskapet det var den siste til å bruke typen på ruter i Storbritannia.

Manx brukte en Saab 340 i 1987-88, kalt "City  Hopper" da den fløy Liverpool-Heathrow shuttle service. I oktober 1988 fikk flyselskapet sin første BAe ATP til erstatning for Viscount. Manx brukte også BAe 146. Til slutt eide flyselskapet sytten ATP. Flyselskapet var vellykket og fikk utmerkelsen, *Business Air* i 1991.

## Flytyper som ble brukt

* Vickers Viscount
* Fokker Friendship
* Embraer EMB 110 Bandeirante
* BAC 1-11
* BAe ATP
* Jetstream 31
* Jetstream 41
* BAe 146 
** Serien 100
** 200-serien
** 300-serien
* Britten-Norman Islander
* de Havilland Canada DHC-6 Twin Otter
* Embraer EMB 110
* Embraer ERJ 145
* Fokker F27 Vennskap
* Piper PA-23
* Piper PA-31
* Saab 340
* Shorts 330
* Shorts 360
* ATR 72

## Utvidelse og opphør
I mars 1991 opprettet Manx Airlines Manx Airlines Europeiske for å utvide og fly rutene i Storbritannia. I 1994 ble Manx Airlines Europe ble en franchise transportør for British Airways. Flyene var da malt i British Airways' farger. I september 1996 skiftet Manx Airlines Europe navn til British Regional Airlines . I mars 2001 kjøpte British Airways  British  Regional Airlines Group (et holdingselskap bestående av britiske regionale flyselskaper og Manx Airlines) for 78 millioner pund.. Flyselskapet ble slått sammen med Brymon Airways og dannet British Airways CitiExpress.

Manx Airlines opphørte virksomheten 31. august 2002. Mellom mars 1999 og til det opphørte bestod flåten av :

Den siste flygingen var planlagt å bli fløyet med BAe 146 G-MIMA fra London (Gatwick) til Isle of Man Airport (Ronaldsway). Imidlertid, på grunn av tekniske problemer, ble et sub-chartret fly hentet inn for å brukes til denne turen. Den siste Manx Airlines flight (JE 818) Birmingham Internasjonale til Ronaldsway) ble fløyet av den Manx-fødte pilot, kaptein Paul Quine som hadde kommando over ATP G-MANB som landet på Ronaldsway lørdag 31. august 2002.

## Litteratur

*Eastwood, Tony: *Turbo Prop Airliner Production List*. Utgiver:The Aviation Hobby Shop. ISBN 0-907178-69-3
*MertonJones,A.C.: *British Independent Airlines since 1946*. Utgiver: Merseyside Aviation Society & LAAS. ISBN 0-902420-09-7
*Pither,Tony: *Airline Fleets 1999*. Utgiver:Air-Britain (Historians) Ltd. ISBN 0-85130-278-5

## Referanser
Daniel Pearl

**Daniel Pearl**  (født 10. oktober 1963, død 1. februar 2002 i Pakistan) var en amerikansk/israelsk journalist i *[[Wall Street Journal]]*. Han ble kidnappet av islamistiske terrorister i Pakistan mens han var oppdrag og senere drept ved halshugging. Han var den første amerikanske journalisten som ble drept etter at USA begynte bombing i Afghanistan.

## Familiebakgrunn
Foreldrene Ruth og Judea Pearl emigrerte fra Israel til USA på 1960-tallet. Judea Pearl er professor ved UCLA og vinner av Turing-prisen.

## Journalistisk virke (utvalg)
Mens han arbeidet for *Wall Street Journal* på Balkan rapporterte han at påstandene om folkemord i forbindelse med Kosovokrigen var ubegrunnet.

## Bortførelsen og drapet
Pearl forsvant i Karachi 23. januar da han var der for å skrive en artikkel om islamistiske ekstremister. Han ville også undersøke om det fantes noen forbindelse mellom skobomberen Richard C. Reid og Osama bin Laden. Pearl ble trolig lokket med opplysninger til artikkelen og lurt i en felle. Drapet ble filmet og videoen levert til Pakistans myndigheter. Videoen viser også Pearl som leser opp et budskap fra kidnapperne: han er havnet i fangenskap på grunn av USAs utenrikspolitikk og uforbeholdne støtte til Israel. Pearl måtte også innrømme at han var jøde. 

Det er uklart hva kidnapperne ville oppnå blant annet fordi de fremsatte urealistiske krav om å løslate fangene fra Guantanamo. Kidnapperne påsto at Pearl var CIA-agent og spion for Israel. Trolig var planen i utgangspunktet å drepe ham. Pearl var trolig et perfekt offer for kidnapperne: han var amerikaner, jøde og israeler, og journalist i *Wall Street Journal*. Hovedmistenkt for drapet var britiskfødte Ahmed Omar Sheik (Ahmed Omar Saeed Sheikh). USA utlovet en dusør på 44 millioner kroner for opplysninger til hjelp for etterforskningen av drapet.

## Bøker om Pearl
Hans enke, Mariane Pearl, skrev boken *[[A Mighty Heart|A Mighty Heart: The Brave Life and Death of My Husband Daniel Pearl]]* (2003).

Bernard-Henri Lévy ga ut bok om drapet, på norsk som *Hvem drepte Daniel Pearl?* (2004).

## Referanser


## Eksterne lenker
* 
*
Lənkəran

**Lənkəran** (aserbajdsjansk, på russisk Ленкорань, **Lenkoran**) er en by i sørlige Aserbajdsjan ved bredden av Det kaspiske hav. Den er administrasjonssentret i distriktet Lənkəran, men byen er et eget distrikt uavhengig av distriktet som omgir den. Byen hadde  innbyggere per 1.1.2020.

## Referanser




## Eksterne lenker
*
Bokfinkvegen (Molde)

**Bokfinkvegen** er en gate i Molde kommune i Møre og Romsdal. Gaten starter der Ravnebakken begynner, og går østover til Råkhaugvegen. Gaten har fått navn etter fuglen Bokfink, i likhet med andre gater i bydelen som har navn etter fugler.

## Se også
* Liste over gater i Molde

## Litteratur
* Gunnar Talsethagen: *Gatelangs i Molde - M - Å*. Romsdal sogelag, 2000. ISBN 82-90169-62-0
Australian Open 2017 – Singel kvinner

**Singelturneringen for kvinner** under Australian Open 2017 ble spilt fra 16. til 28. januar 2017.

## Resultater
### Finaler

### Øvre del

#### Seksjon 1

#### Seksjon 2

#### Seksjon 3

#### Seksjon 4

### Nedre del

#### Seksjon 5

#### Seksjon 6

#### Seksjon 7

#### Seksjon 8
På stedet-algoritme

En **på stedet-algoritme** er innen informatikken navnet på en algoritme som transformerer innmatningen uten å ha noen datastruktur som hjelpemiddel. En liten mengde ekstra dataminne er likevel tillatt som hjelpemiddel. De innmatede data blir overskrevet av utmatningen når algoritmen utføres, og den inngående sekvens blir erstattet eller byttet ut. En algoritme som ikke er på-stedet blir noen ganger kalt **ikke-på-stedet** eller **utenfor-stedet**.
Verdenscupen i hurtigløp på skøyter 2016/17 – Verdenscup 5 – 1000 meter kvinner

**[[Verdenscupen på skøyter|Verdenscup]] runde nummer fem i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på 1 000 meter** i Sportforum Hohenschönhausen i Berlin, Tyskland blir arrangert med det første løpet fredag den 27. og det andre løpet søndag den 29. januar 2017.

Den første distansen ble vunnet av amerikanske Heather Bergsma på 1.15,42 foran japanske Nao Kodaira på andreplass og nederlandske Jorien ter Mors på tredjeplass. Gruppe B ble vunnet av russiske Nadezjda Asejeva på 1.18,56 foran kinesiske Sun Nan på andreplass og amerikanske Jerica Tandiman på tredjeplass.

Den andre distansen ble også vunnet av amerikanske Heather Bergsma denne gangen på 1.15,08 foran nederlandske Marrit Leenstra på andreplass og tsjekkiske Karolína Erbanová på tredjeplass. Gruppe B ble vunnet av nederlandske Letitia de Jong på 1.17,33 foran tyske Judith Dannhauer på andreplass og sørkoreanske Kim Min-ji på tredjeplass.

## Medaljevinnere

## Resultater
### 27. januar 2017

### 29. januar 2017

## Funksjonærer
* Overdommer var Bjørn Pettersen, Norge.
** Startere var Jannie Smegen, Nederland for gruppe A og  Finland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Calendar of Events / ISU World Cup Speed Skating : 27. – 29. jan 2017, Berlin, Germany
;For 1 000 meter **første dag**
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
* 
;For 1 000 meter **andre dag**
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).

* Resultater for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Anastasija Merkusjyna

**Anastasija Merkusjyna** (født 14. januar 1995 i Sumy) er en ukrainsk skiskytter.

Hun har tatt 3 gull-, 1 sølv- og 3 bronsemedaljer i europamesterskapet i skiskyting. Hun har også 1 gull-, 2 sølv- og 2 bronsemedaljer fra Junior-VM i skiskyting, samt ett gull og én bronsemedalje fra Europeisk Ungdoms-OL i Brașov i 2013.

## Referanser


## Eksterne lenker
*
Autokode

**Autokode** er en familie av «forenklede kodingsystemer», senere kalt programmeringsspråk, som ble tatt i bruk på 1950-tallet og 1960-tallet på en serie digitale datamaskiner ved University of Manchester, University of Cambridge og University of London. Navnet var et generisk begrep, ettersom autokoder for forskjellige datamaskiner ikke nødvendigvis var beslektet.

Idag brukes begrepet om en familie av tidlige programmeringsspråk som nedstammet fra autokoden til Manchester Mark 1. På 1960-tallet ble begrepet autokodere brukt mer generelt om ethvert høynivåspråk som benytter en kompilator,  eksempelvis COBOL og Fortran.

## Referanser
National Physical Laboratory

**National Physical Laboratory (NPL)** er det nasjonale laboratorium for metrologiske standarder i Storbritannia. Laboratoriet ble grunnlagt i 1900, og har sin adresse i Bushy Park i Teddington, London, England. NPL er den største organisasjon for anvendt fysikk i Storbritannia.

## Eksterne lenker
*Offisiell hjemmeside
Shellsortering

**Shellsortering** er en form for på-stedet sammenligningsortering som kan betraktes som en generalisering av enten boblesortering eller innstikksortering. Metoden starter ved å sortere par av elementer som er langt fra hverandre, og deretter progressivt redusere gapet mellom de sammenlignede elementer. Ved å begynne på elementer som er langt fra hverandre, kan den flytte enkelte elementer som er utenfor rekkefølge inn i sin rette posisjon raskere enn en enkel naboutveksling. Donald Shell publiserte den første versjonen i 1959. Kjøretiden til algoritmen er svært avhengig av gapsekvensen den bruker. For mange praktiske verdier, er deres tidskompleksitet et åpent problem.

## Referanser
Robert Sedgewick

**Robert Sedgewick** (født 20. desember 1946) er en professor i informatikk ved Princeton University og et styremedlem ved Adobe Systems.

Sedgewick fullførte sin filosofiske doktorgrad i 1975 under ledelse av Donald Knuth ved Stanford University. Hans doktoravhandling omhandlet algoritmen Quicksort. Fra 1975 til 1985 arbeidet han for fakultetet ved Brown University.

## Bibliografi
* 
*
* 
* 
* 
* 
* 

## Referanser
HKB 50./977 Reksteren - Süd

**Hær Kystbatteri 50./977 Reksteren - Sør (HKB 50./591)** (tysk: **Heeres Küsten Batterie 50./977 Reksteren - Süd **) var et tysk kystfort opprettet på Reksteren, Tysnes kommune, Hordaland i mai 1941 og utrustet med 4 stk 10&nbsp;cm K17/04 kanoner.

## Referanser
Brymon Airways

**Brymon Airways** var et britisk flyselskap med hovedkontor på  Plymouth City Airport i Plymouth, Devon. Det ble stiftet i 1972 av journalist Bill Bryce og racerbilfører Chris Amon.

## Historie

Selskapet ble stiftet 26. januar 1970 som Brymon Aviation Limited og opererte under navnet Brymon Airways.

Navnet var avledet fra grunnleggernes etternavn: **Bry**ce og En**man**. Det bygde raskt opp et nettverk av ruter fra dets baser i Plymouth og Newquay, til ulike britiske flyplasser som Kanaløyene, Scillyøyene, London Heathrow og London Gatwick) og noen utenlandske destinasjoner i Frankrike.

I 1981 var Brymon var det første britiske flyselskapet til å  bruke de Havilland Canada Dash 7. Fire fly ble kjøpt, to ble brukt i Aberdeen på kontrakt til et konsortium ledet av Chevron Oil, og to ble brukt i Plymouth til dets  første rute til Heathrow.

I juni 1983 fløy en Brymon Dash 7 til Heron Quays i London Docklands. Det førte  førte til slutt til opprettelsen av London City lufthavn. En ytterligere test-flyvning fant sted året etter som en del av en offentlig høring. Brymon var det ledende flyselskapet som bidro til opprettelsen av London City Airport og utførte den første landing der i 1987. Sammen med sin partner Air France, opprettet Brymon den første ruten dit t
november 1987.

Chris Amon var aldri involvert i den daglige driften av selskapet og Bill Bryce trakk seg tilbake mot slutten av 1984. British Airways kjøpte en stor aksjepost  i selskapet og utnevnte Charles Stuart som daglig leder, og Sir Colin Marshall som styreformann.

I oktober 1992 sluttet Brymon Airways seg sammen med Birmingham European Airways og dannet Brymon European Airways. Dette ble kjøpt i fellesskap av British Airways og Maersk Air. I 1993 kjøpte British Airways Brymon Airways, mens Maersk Air kjøpte Birmingham European Airways-delen. Maersk Air omdøpte Birmingham European Airways til Maersk Air UK, men British Airways tillot Brymon å beholde dets navn. Etter det ble Brymons fly malt i British Airways Express' farger. Rundt denne tiden startet det en rute fra Newcastle til Paris.

Den 30. juli 1993 ble selskapet omdøpt til Brymon Airways Limited.

I 1991 utvidet Brymon ytterligere og etablerte en base i Bristol med ruter til Paris, Cork, Channel Islands, Edinburgh, Glasgow, Plymouth, og en rute til Newcastle og Aberdeen. Ytterligere utvidelse fant sted i 1998  da det tok over British Airways Regionals ruter fra Aberdeen til Birmingham og Manchester. Det introduserte også ruter fra Manchester til Edinburgh og Glasgow.

I 1999 ruter ble en rute opprettet fra Newcastle til Belfast og København, og fra Aberdeen til Oslo.

Den 28. mars 2002 ble flyselskapet slått sammen med British Regional Airlines og omdøpt til British Airways Citiexpress Limited og opererte som **British Airways Citiexpress**. British Airways Citiexpress fikk CAA godkjenning for selvbetjent omboardstigningskort slik at passasjerene kunne skrive ut sitt eget hjemme. Den 1. februar 2006 ble flyselskapet omdøpt til BA Connect Limited som igjen ble solgt til flybe i 2007.

## Flåten

Brymon Airways flåten besto av følgende fly i dets levetid:

## Referanser
MODAG

**MODAG** er en makroøkonomisk modell for norsk økonomi, utviklet i Statistisk sentralbyrå. Modellen benyttes særlig til å utvikle framskrivninger og politikkanalyser for Finansdepartementet, Stortingets finanskomité, offentlige utvalg og for Statistisk sentralbyrås egne analyser.

Selve modellen er basert på rundt 4000 ligninger som knytter sammen tilgang og anvendelse av produkter til produksjon og forbruk. Den har rundt 45 produkttyper  med forskjellige priser for import, eksport og bruk av produktene i forskjellige deler av økonomien i 30 forskjellige næringer. Modellen er kalibrert med siste 30 år med tall fra nasjonalregnskapet. Modeller av typen MODAG er særlig utviklet for å kunne beregne langtidskonsekvenser av ulike finanspolitiske tiltak.

Navnet er en forkortelse for **''MOD**ell av **AG**gregert type'' og har siden 1980-tallet vært av de viktigste modelle i Finansdepartementets arbeid med nasjonalbudsjetter og langtidsprogram.

## Se også
* Makroøkonomisk politikk
* Keynesiansk økonomi
* Finanspolitikk

## Referanser


## Litteratur
* ssb.no MODAG – En makroøkonomisk modell for norsk økonomi 2008

## Eksterne lenker
* Liste over variable i MODAG (med basisår 2013)
Splitt og hersk-algoritme

En **splitt og hersk-algoritme** er et paradigme innenfor algoritmer som er basert på mangegreiners rekursjon. Den arbeider rekursivt ved å bryte ned et problem i to eller flere underproblemer av samme eller beslektet type, inntil disse blir enkel nok til å bli løst direkte. Løsningen på underproblemene blir kombinert for å gi løsningen på det opprinnelige problem.

Splitt og hersk-teknikken er grunnlaget for effektive algoritmer for alle typer problemer, slik som sorteringsalgoritmer (quicksort, flettesortering), multiplisering av store tall (Karatsubaalgoritmen), å finne de nærmeste par av punkter, syntaktisk analyse (toppen ned-parsere) og beregning av Discrete Fourier transform (FFT).
Bisse

**Thorbjørn Radisch Bredkjær** (født 1987 i Kirke Saaby på Sjælland), kjent under kunstnernavnet **Bisse** er en dansk sangskriver og musiker. Han var tidligere en del av bandet *Spillemændene*, før han gikk solo og begynte å utgi egne sanger under navnet Bisse.

Bisse mottok fem priser under *Foreningen af Danske Musikkritikeres* årlige prisutdeling Steppeulven den 28. januar 2017. Han har vært nominert til Nordic Music Prize to ganger, i 2016 for *Højlandet* og i 2018 for *Tanmaurk*.

## Diskografi
* *PMS* (2015)
* *Umage* (2015)
* *BITCHIN' * (2015)
* *Happy Meal* (2016)
* *Big Tasty EP* (2016)
* *Højlandet* (2016)
* *19. 6. 87* (2017)
* *BIZZIN* (2018)
* *Tanmaurk* (2018)
* *Tanzmaus* (2019)
* *cobid-20* (2020)
* *Tårefilm* (2020)

## Referanser


## Eksterne lenker
* 
*
Babol

**Babol** () er en by i fylket Babol i nordlige Iran. Den ligger på ei slette mellom Elburzfjellene og Det kaspiske hav. Byen hadde 219&nbsp;467 innbyggere i 2011.

Byen het Barforush frem til 1931, da Pahlavi-dynastiets grunnlegger Reza Shah besluttet at byen skulle hete Babol.
Tverrsnittstudie

En **tverrsnittstudie** er den enkleste formen for kvantitative studier, og består i at man observerer et antall observasjonsenheter på ett og kun ett tidspunkt. Formålet kan være å fastslå utbredelsen av et fenomen eller undersøke mistenkte årsaksfaktorer. Om man ønsker å undersøke den generelle utbredelsen av et fenomen, kan man gjøre et tilfeldighetsutvalg blant hele populasjonen. Om man ønsker å undersøke nærmere årsaksfaktorer ved et spesielt fenomen kan man gjøre utvalg enten blant enhetene som har vært utsatt for en spesiell påvirkning (uavhengige variabler) eller blant enhetene som har fått et spesifikt resultat (avhengige variabler). Man bruker så regresjonsanalyse for å undersøke statistiske sammenhenger med andre variabler innen dette utvalget.

## Ulemper
Svakheten med tversnittsstudier er at de ikke kan si noe om årsaks–virkningsforhold, altså hvilken vei årsaksrelasjonene eventuelt går, eller om de ligger nært/fjernt hverandre i tid. Videre vil det alltid være vanskelig å avdekke bakenforliggende variabler som kan skape en spuriøs korrelasjon.

## Referanser
Pelle Svanseløs (film)

:*For filmen fra 2020, se [[Pelle Svanseløs (film fra 2020)]]*

***Pelle Svanslös*** er en svensk animert barnefilm fra 1981. Filmen er løst basert på de to første av Gösta Knutssons bildebøker om Pelle Svanseløs.

## Handling
På en svensk gård på landsbygda føder en katt et kull med kattunger, men den ene kattungen har ikke hale. Den snille bonden blir beordret av gårdens grusomme eier om å kvitte seg med den haleløse kattungen, så han smugler katten i bilen sin til en familie som er på vei hjem til Uppsala etter sommerferien deres i nærheten av gården. Familien oppdager ikke kattungen før etter ankomst til familiens hjem, og den får navnet Pelle Svanslös av barna i familien: Olle og Birgitta. Peter slår seg snart ned i sitt nye hjem, men når Birgitta tar ham med seg ut en tur våren etter, blir han jaget av en bulldog. Pelle rømmer til en annen gate, hvor katten Slemme-Måns (svensk: Elaka Måns) bor.

Han møter også en hunnkatt som heter Maja, og hun blir tiltrukket av den høflige og godhjertede Pelle. Måns bryter seg inn i huset der Pelle bor, og gir ham skylden for å ha spist Olles bursdagskake, så familien låser ham inne som straff. Men når det bryter ut brann i huset deres om natten, våkner Pelle og varsler den sovende familien med sin paniske mjauing. Pelle redder også kattungen Fridolf fra et kollapset stillas. Etter at han har reddet Fridolf aksepterer endelig de andre kattene i nabolaget Pelle.

## Stemmeroller
*Mats Åhlfeldt – Pelle Svanslös
*Ewa Fröling – Maja Gräddnos
*Ernst–Hugo Järegård – Elaka Måns
*Carl Billquist – Bill
*Björn Gustafson – Bull
*Wallis Grahn – Gammel–Maja i domkyrkotornet
*Lena–Pia Bernhardsson – Gullan från Arkadien
*Charlie Elvegård – Laban från Observatorielunden/En råtta
*Åke Lagergren – Murre från Skogstibble/Kalle Huggorm
*Nils Eklund – Rickard från Rickomberga
*Jan Sjödin – Fritz
*Gunilla Norling – Frida
*Eddie Axberg – Den tjocka råttan
*Gunnar Ernblad – Kråkan
*Kajsa Bratt – Birgitta
*Niklas Rygert – Olle
*Helena Brodin – Mamma
*Axel Düberg – Pappa
*Sture Hovstadius – ladugårdsförmannen

## Referanser


## Eksterne lenker
*
Pelle Svansløs i Amerikatt

***Pelle Svanslös i Amerikatt*** er en svensk animert barnefilm fra 1985, basert på den tredje av Gösta Knutssons bildebøker om Pelle Svanseløs.

## Handling
Pelle er en katt som er født uten en ordentlig hale. Han kompenserer for dette ved å studere hardt, og til stor forferdelse for hans erkerival Måns får han en fancy grad som svært få katter i Sverige har oppnådd.

En stund senere får han besøk av sin slektning Pelle Swanson, som inviterer ham for å besøke sitt nye hjemland Amerika. Der er alt visstnok mye større, selv rottene skal være mye fetere enn i Sverige. Alle drømmer virker mulig i Amerika. Til og med utsiktene til å endelig skaffe seg en ordentlig hale, og finne en kjæreste.

## Svenske stemmer
* Erik Lindgren - Pelle Svanslös
* Ewa Fröling – Maja Gräddnos
* Ernst-Hugo Järegård – Elaka Måns
* Carl Billquist – Bill
* Björn Gustafson – Bull
* Stellan Skarsgård – Pelle Swanson
* Mille Schmidt – Filadelfia-Fille
* Agneta Prytz – Gammel-Maja
* Lena-Pia Bernhardsson – Gullan från Arkadien
* Charlie Elvegård – Laban från Observatorielunden
* Åke Lagergren – Murre från Skogstibble
* Nils Eklund – Rickard från Rickomberga
* Jan Sjödin – Fritz
* Gunilla Norling – Frida
* Eddie Axberg – en råtta
* Jan Nygren – Lodjuret
* Hans Lindgren – Förskolan Som Katten,Byggande Som Katten

## Referanser


## Eksterne lenker
*